Cukorkakeményítés – Nem biztos, hogy ott támadnak, ahol jelenleg védekezünk
Pánczél Zoltán, Silent Signal

A hálózati szoftverek és védelmi rendszerek evolúciója ma már bárki számára lehetővé teszi robusztus határvédelmi rendszerek kiépítését. Ennek hatására a támadások fókusza a hálózatok pereméről azok belseje, a belső hálózatok, munkaállomások és a mindig megtéveszthető felhasználók felé tolódott. Vizsgálataink során visszatérő tapasztalat, hogy a kívülről nagy erőforrással védett infrastruktúrák belül képlékeny, átjárható képet mutatnak, akárcsak a töltött cukorka belseje,így a támadónak csak egyszer kell áthatolnia a kemény külső rétegen, belül már szinte „szabad kezet” kap céljai eléréséhez. Az előadás célja bemutatni a belső rendszereinket veszélyeztető leggyakoribb fenyegetéseket, és az ezekre adható megerősítő megoldásokat.